**Διαδικασία μετά από ανίχνευση Θετικού Κρούσματος covid-19 σε τάξη**

Αγαπητοί γονείς,

Στην τάξη μας προέκυψε θετικό κρούσμα covid-19. Όλα τα παιδιά και ο/η εκπ/κός χαρακτηρίζονται πλέον **Στενές Επαφές θετικού Κρούσματος**.

Από σήμερα λοιπόν και για 7 ημέρες θα ισχύσουν διαφορετικές ενέργειες διαγνωστικού ελέγχου των παιδιών σας.

**ΠΡΟΣΟΧΗ!**

Δεν ισχύει πλέον για το τμήμα Τρίτη και Παρασκευή self test από την προηγούμενη κλπ. που αφορά το υπόλοιπο σχολείο.

**Για εμάς πλέον υπάρχει 1η-2η-3η -4η- 5η -6η και 7η Hμέρα**

Η διαδικασία διαγνωστικού ελέγχου με **Rapid test** και **self test** πραγματοποιείται σύμφωνα με το παρακάτω πρόγραμμα:

**1η και 7η Ημέρα:** Όλη η τάξη **Rapid test** είτε στον ΕΟΔΥ στο ΚΑΠΗ Νάουσας είτε στο Κέντρο

Υγείας Νάουσας είτε με δική σας δαπάνη σε κάποιο διαγνωστικό κέντρο

που θα επιλέξετε.

**Εξαιρούνται** τα παιδιά που νόσησαν το τελευταίο 6/μηνο. Αυτά θα κάνουν

την **1η και 7η μέρα** μόνο **self test** τα οποία χορηγούνται δωρεάν από το σχολείο.

**3η και 5η Ημέρα:** το πρωί, θα γίνουν τα δύο self test που ήδη έχετε προμηθευτεί από το

φαρμακείο.

**2η - 4η - 6η Ημέρα** το πρωί, οι χαρακτηριζόμενες **κοντινές θέσεις** ( μπροστά- πίσω και

διπλανό θρανίο ) κάνουν επιπλέον **3 self test** αντίστοιχα των ημερών,

που χορηγεί το σχολείο δωρεάν. Τους μαθητές υποδεικνύει ο/η εκπ/κός

και τα τεστ **παραλαμβάνει δωρεάν από το σχολείο ο γονέας του παιδιού**.

**Επισημάνσεις**

* **Όλα τα τεστ πρέπει να γίνονται το πρωί της συγκεκριμένης ημέρας,**

γιατί διερευνούν, αν το παιδί νοσεί τη συγκεκριμένη ημέρα.

* Όλα τα **Self test & Rapid test** της εβδομάδος **δηλώνονται υποχρεωτικά** στην πλατφόρμα edupass.gov.gr **και εκτυπώνεται επιπλέον** η γνωστή **Σχολική Κάρτα Εισόδου**.

O Δ/ντής εκτυπώνει καθημερινά Ονομαστική Κατάσταση από την πλατφόρμα Edupass και ελέγχει αν επιτρέπεται η είσοδος του κάθε παιδιού στο σχολείο.

Αν δεν δηλωθεί από το γονιό το αποτέλεσμα του τεστ, τότε ο μαθητής/τρια εμφανίζεται με χαρακτηριστικό **κόκκινο χρώμα** και απαγορεύεται η είσοδός του στο σχολείο. Αν δεν έχετε εκτυπωτή, όπως πάντα εμείς θα δίνουμε φωτοτυπημένα έντυπα Σχολικής Κάρτας προκειμένου να τις συμπληρώνετε χειρόγραφα. Άλλωστε ο πραγματικός έλεγχος εισόδου γίνεται με την κατάσταση που εκτυπώνει ο Δ/ντής και φαίνεται με **πράσινο χρώμα** το ποιοι έχουν κάνει τεστ **το έχουν δηλώσει** και τους **επιτρέπεται η είσοδος στο σχολείο.**

**Πως γίνεται η δήλωση Self ή Rapid test στη πλατφόρμα edupass**

( για το self test πάντα όχι μόνο τώρα την συγκεκριμένη εβδομάδα)

Αφού γίνει το self test ( που κάνετε μόνοι σας στο παιδί ) ή Rapid test που γίνεται είτε στον ΕΟΔΥ είτε σε κάποιο διαγνωστικό κέντρο που επιλέξατε με δική δαπάνη, πρέπει να μπείτε στην πλατφόρμα edupass και να ακολουθήσετε τη συγκεκριμένη διαδικασία που περιγράφω παρακάτω προκειμένου να εκδώσετε την κάρτα αρνητικού αποτελέσματος την οποία και θα φέρει το παιδί σας στο σχολείο.

Μπαίνω στην πλατφόρμα <https://edupass.gov.gr/>

Ακολουθώ τα βήματα

1. πρόσβαση σε χώρους Πρωτοβάθμιας/Δευτεροβάθμιας Εκπαίδευσης/Ειδικής Αγωγής
2. Τσεκάρω: ( Ανάλογα τι θέλετε να δηλώσετε self ή Rapid test

α) Δήλωση **self test** μαθητών/τριών δημοσίων σχολικών μονάδων - Έκδοση Σχολικής Κάρτας

για COVID-19

β) Δήλωση μαθητών/τριών που έχουν εμβολιαστεί ή έχουν νοσήσει ή έχουν πρόσφατο

PCR/**Rapid test**

1. Επιλέγω Συνέχεια
2. Σύνδεση με κωδικούς taxis net ( το πρώτο πινακάκι )
3. Αυθεντικοποίηση ( Βάζετε του κωδικούς taxis net και επιλέγετε Αποστολή )
4. Εμφανίζεται η καρτέλα Δήλωση Edupass – Μαθητές

και στο πλαίσιο επιλέγετε με τη σειρά από το κάθε βελάκι και τσεκάρετε ανάλογα:

**Περιφέρεια**: Κ Μακεδονίας **Ενότητα:** Ημαθίας **Δήμος:** Νάουσας

**Κατηγορία:** Δημοτικό Σχολείο **Τύπος:** Ενιαίου Τύπου Ολοήμερο Δημοτικό Σχολείο

**Σχολείο:** 10ο Δ.Σ. Νάουσας

1. Όνομα Μαθητή
2. Επώνυμο Μαθητή
3. Ημερομηνία Γέννησης
4. Βάζετε τον ΑΜΚΑ και

**Αν δηλώνετε self test** ( τα 2 που έχετε από το φαρμακείο ή και τα 3 που έδωσε το σχολείο

επιπλέον στα παιδιά που χαρακτηρίζονται « Κοντινές Θέσεις»)

Συμπληρώνετε τα στοιχεία του self test και επιλέγετε **Υποβολή**

Συμφωνείτε έτσι τα στοιχεία του self test να κοινοποιηθούν στο σχολείο

Στη συνέχεια εκτυπώνετε τη Σχολική Κάρτα.

**Αν δηλώνετε rapid test ή PCR κλπ**

Επιθυμώ τα στοιχεία του μαθητή (εμβολιασμού, νόσησης, rapid test, PCR test) να προωθούνται αυτομάτως από την ΗΔΙΚΑ στο σύστημα edupass.

Στο βελάκι επιλέγω **ΝΑΙ και Υποβολή**. Το σχολείο θα ενημερωθεί αυτόματα και θα επιτρέψει την είσοδο του παιδιού σας την επόμενη μέρα.

**Για τα παιδιά που έχουν νοσήσει η παραπάνω διαδικασία γίνεται μία μόνο φορά.**

Πατώντας εκτύπωση πλέον στο πινακάκι μπορείτε να εκτυπώσετε ή να αποθηκεύσετε το έγγραφο που θα πρέπει το παιδί σας να φέρει στο σχολείο.

Αν δεν έχετε εκτυπωτή, όπως πάντα εμείς θα δίνουμε φωτοτυπημένα Έντυπα Σχολικής Κάρτας προκειμένου να τις συμπληρώνετε χειρόγραφα.

Στη διάθεσή σας

ο Δ/ντής του Σχολείου